text: [{"text_idx": "#000000", "text": "MVG fri\u0301t\u00f8ka og differentiera\u00f0ur elpri\u0301sur"}, {"text_idx": "#000002", "text": "Landssty\u0301ri\u00f0 arbei\u00f0ir vi\u00f0 tilt\u00f8kum, sum skulu eggja fo\u0301lki til at skifta hitaskipan fra\u0301 olju til hitapumpur."}, {"text_idx": "#000003", "text": "MVG afturbering Eitt tiltak, sum er fari\u00f0 at virka er afturbering av MVG fyri i\u0301l\u00f8gu og arbei\u00f0sl\u00f8n i\u0301 go\u0301\u00f0kendar hitapumpuskipanir. I\u0301 talvuni ni\u00f0anfyri vi\u0301sa t\u00e6r tri\u0301ggjar ovastu linjurnar, at hitapumpuskipanir, sum fa\u0301a MVG fri\u0301t\u00f8ku, eru kappingarf\u00f8rar i\u0301 pri\u0301si vi\u00f0 oljufy\u0301r, ho\u0301ast la\u0301gar oljupri\u0301sir, sum eru i\u0301 l\u00f8tuni."}, {"text_idx": "#000004", "text": "Differentiera\u00f0ur elpri\u0301sur Eitt lo\u0301garuppskot um at loyva SEV at differentiera elpri\u0301sin til ymsar kundabo\u0301lkar er i\u0301 l\u00f8tuni til vi\u00f0ger\u00f0ar i\u0301 politisku skipanini. Ver\u00f0ur ta\u00f0 samtykt, fer ta\u00f0 at merkja, at pri\u0301surin a\u0301 el til go\u0301\u00f0kendar hitapumpuskipanir kann l\u00e6kka vi\u00f0 upp til 50 oyrum/kWh. I\u0301 talvuni vi\u0301sa t\u00e6r ni\u00f0astu tri\u0301ggjar linjurnar, at um b\u00e6\u00f0i MVG fri\u0301t\u00f8ka og ein pri\u0301sni\u00f0urskur\u00f0ur a\u0301 50 oyru/kWh eru galdandi, so ver\u00f0a hitapumpur v\u00e6l bi\u0301ligari at eiga og reka enn oljufy\u0301r."}, {"text_idx": "#000009", "text": "A\u0301r til i\u0301l\u00f8gan er spard aftur Renta: 2,5 % p.a."}, {"text_idx": "#000010", "text": "1. Eldri hu\u0301s vi\u00f0 radiatorum og jar\u00f0hita"}, {"text_idx": "#000011", "text": "2. Ny\u0301ggj hu\u0301s vi\u00f0 go\u0301lvhita og jar\u00f0hitaskipan"}, {"text_idx": "#000012", "text": "3. Ny\u0301ggj hu\u0301s vi\u00f0 go\u0301lvhita og luft/vatn hitaskipan"}, {"text_idx": "#000014", "text": "Talvan vi\u0301sir sparing i\u0301 rakstri og afturgjaldsti\u0301\u00f0 av hitapumpuskipanum i\u0301 hu\u0301sum vi\u00f0 jar\u00f0hitaskipan og radiatorum ella go\u0301lvhita og hu\u0301sum vi\u00f0 luft/vatn hitaskipan og go\u0301lvhita samanbori\u00f0 vi\u00f0 oljufy\u0301r."}, {"text_idx": "#000015", "text": "I\u0301 talvuni s\u00e6st, at rakstrarsparingarnar i\u0301 \u00f8llum seks f\u00f8rum eru sto\u0301rar, fra\u0301 go\u0301\u00f0um 300 kro\u0301num um ma\u0301na\u00f0in til knappar 800 kro\u0301nur um ma\u0301na\u00f0in. Afturgjaldsti\u0301\u00f0irnar eru fra\u0301 3 til 10 a\u0301r, uttan i\u0301 fyrsta d\u00f8minum, har aftugjaldsti\u0301\u00f0in av jar\u00f0hitaskipan er 16 a\u0301r."}, {"text_idx": "#000016", "text": "Til hetta kann vi\u00f0merkjast, at jar\u00f0hitaskipanir v\u00e6ntandi eru virknar i\u0301 minsta lagi 25 a\u0301r, me\u00f0an luft/vatn hitaskipanir hava eina liviti\u0301\u00f0 a\u0301 umlei\u00f0 15 a\u0301r."}, {"text_idx": "#000017", "text": "Vi\u00f0 MVG fri\u0301t\u00f8ku er ta\u00f0 bu\u0301skaparligt skilagott hja\u0301 einum hu\u0301sarhaldi at velja hitapumploysn heldur enn oljufy\u0301r."}, {"text_idx": "#000018", "text": "Vi\u00f0 MVG-fri\u0301t\u00f8ku og pri\u0301sni\u00f0urskur\u00f0i eru hitapumpuskipanir munandi bi\u0301ligari enn oljufy\u0301r."}, {"text_idx": "#000019", "text": "I\u0301 hesi uppseting eru sja\u0301lvandi o\u0301vissur. Tann st\u00f8rsta er oljupri\u0301surin, sum her er settur til 6,20 kr/l."}, {"text_idx": "#000021", "text": "Fyri hu\u0301s vi\u00f0 oljufy\u0301ri merkir ta\u00f0, at hitarokningin kann sveiggja vi\u00f0 meiri enn 10.000 kro\u0301nur um a\u0301ri\u00f0."}, {"text_idx": "#000022", "text": "Hinvegin hevur elpri\u0301surin veri\u00f0 r\u00e6ttiliga st\u00f8\u00f0ugur i\u0301 no\u0301gv a\u0301r og v\u00e6ntast kann, at hann eisini ver\u00f0ur st\u00f8\u00f0ugur framyvir."}, {"text_idx": "#000023", "text": "S\u00e6\u00f0 i\u0301 mun til orku- og umhv\u00f8vispolitikkin eru sto\u0301rir fyrimunir vi\u00f0 hitapumpuloysnunum."}, {"text_idx": "#000024", "text": "Hitapumpur bru\u0301ka el, sum fyri ein sto\u0301ran part er framleitt u\u0301r vatni ella vindi. Av samla\u00f0u hitaorkuni, sum hitampumpurnar lata til hu\u0301sini, koma 60 \u2013 80% u\u0301r umhv\u00f8rvinum."}, {"text_idx": "#000025", "text": "Hitapumpur gera ti\u0301, at vit bru\u0301ka no\u0301gv minni av olju."}, {"text_idx": "#000026", "text": "Hetta er gott fyri landsbu\u0301skapin og gott fyri umhv\u00f8rvi\u00f0, b\u00e6\u00f0i lokalt og globalt."}, {"text_idx": "#000029", "text": "Fa\u0301 alt ta\u00f0 ny\u0301ggjasta fra\u0301 Umhv\u00f8rvisstovuni vi\u00f0."}]